Πολιτική τοποθέτηση και πολιτιστική προτίμηση: Έρευνα στο φοιτητικό κοινό
Creators: name: Σαϊνίδου, Άννα Νικολάου
Publisher: name: Aristotle University of Thessaloniki
Year: 2022
Subjects: subject: Πολιτική επιστήμη
subject: Πολιτισμικές σπουδές
subject: Κοινωνιολογία της πολιτιστικής προτίμησης
subject: Ελληνική τραπ μουσική
subject: Political science
subject: FOS: Political science
subject: Cultural studies
subject: Sociology of cultural preference
subject: Greek trap music

description: Η μεγάλη δημοτικότητα που έχουν οι καλλιτέχνες της ελληνικής μουσικής τραπ, ειδικότερα μεταξύ των νέων τα τελευταία χρόνια, παρόλο που δέχονται επικρίσεις για σεξιστικό και ομοφοβικό λόγο, έχουν δημιουργήσει μια νέα τάση στην μουσική κουλτούρα της χώρας μας. Οι συζητήσεις που γίνονται στα ΜΜΕ και στα μέσα κοινωνικής δικτύωσης σχετικά με τα κριτήρια που ψηφίζουν οι νέοι, για το κατά πόσο ενδιαφέρονται για την πολιτική, αλλά και την πολιτική τους συμπεριφορά, είναι ιδιαίτερα έντονες στην εποχή μας. Τα παραπάνω στοιχεία λειτούργησαν ως αφορμή για τη διεξαγωγή μιας έρευνας η οποία εξετάζει αν υπάρχει σχέση ανάμεσα στην προτίμηση της ελληνικής μουσικής τραπ και την πολιτική συμπεριφορά των νέων, δηλαδή την «πολιτική» που ασκείται από τους πολίτες. Ειδικότερα, κεντρικός άξονας της παρούσας μελέτης είναι η δυνητική σχέση των νέων ακροατών της ελληνικής μουσικής τραπ με την πολιτική. Οι συμμετέχοντες στην έρευνα είναι από 18 έως 34 ετών και ανήκουν στο φοιτητικό κοινό, ενώ όλοι είναι ακροατές της ελληνικής τραπ. Μεταξύ των παραγόντων που διερευνήθηκαν είναι η συχνότητα ακρόασης της ελληνικής μουσικής τραπ, η γνώμη τους για τις επικρίσεις που δέχεται, η πρόθεση ψήφου και η αυτοτοποθέτησή τους στο πολιτικό φάσμα, η συμμετοχή τους σε κομματικές παρατάξεις ή οργανώσεις νεολαίας κομμάτων, αλλά και οι αντιλήψεις τους για την ομοφοβία και τον σεξισμό. Τα αποτελέσματα της μελέτης έδειξαν αρκετές στατιστικά σημαντικές σχέσεις ανάμεσα στην πολιτική στάση των νέων και στην ακρόαση της ελληνικής μουσικής τραπ. Ειδικότερα, διαπιστώθηκε θετική συσχέτιση ανάμεσα στην συχνότητα ακρόασης της ελληνικής τραπ και τα επίπεδα σεξισμού κι ομοφοβίας. Αναφορικά με την πολιτική στάση, οι ακροατές της ελληνικής τραπ θεωρούν την ψήφο στις εκλογές πολύ σημαντική, τον εαυτό τους πολιτικοποιημένο, ενώ σε μεγάλο βαθμό η πολιτική ως έννοια τους προκαλεί θετικά συναισθήματα, αν και οι περισσότεροι την αντιμετωπίζουν με δυσπιστία. Ακόμη, η συντριπτική πλειονότητα δεν έχει υπάρξει ποτέ μέλος φοιτητικής παράταξης ή οργάνωσης νεολαίας. Τέλος, τα αποτελέσματα της μελέτης έδειξαν πως οι περισσότεροι από τους ακροατές της ελληνικής μουσικής τραπ που είναι ψηφοφόροι δεξιών κομμάτων, τείνουν να ενστερνίζονται, σε μεγαλύτερο βαθμό από τους ψηφοφόρους κεντρώων και αριστερών κομμάτων, ομοφοβικές και σεξιστικές αντιλήψεις.
description: The great popularity of Greek trap music artists, especially among younger age groups in recent years, despite being criticized for sexist and homophobic speech, has created a new trend in our country's music culture. Discussions in the media and social media about the criteria young people use to vote, whether they are interested in politics, and their political behavior, are particularly intense in our time. The above information served as the reason for the creation of a research that examines whether there is a relationship between the preference for Greek trap music and the political behavior of young people, i.e. the "politics" practiced by citizens. In particular, the central focus of this study is the potential relationship between young listeners of Greek trap music and politics. The participants in the study are between 18 and 34 years old and belong to the student audience, while all of them are listeners of Greek trap music. Among the factors investigated are the frequency of listening to Greek trap music, their opinion on the criticisms it receives, their voting intention and their self-positioning on the political spectrum, their membership of party factions or youth party organizations, and their perceptions of homophobia and sexism. The results of the study indicated several statistic important relationships between young people's political attitudes and their listening to Greek trap music. In particular, as the listening of Greek trap music increases, the levels of sexism and homophobia increase. Furthermore, Greek trap music listeners consider voting in elections very important, they consider themselves politicized, and to a large extent politics as a concept evokes positive feelings, although most of them are sceptical about it. Moreover, the vast majority have never been members of a student party or youth organization. Finally, the results of the present study showed that most of the listeners of Greek trap music who are voters of right-wing parties tend to embrace, to a greater extent than voters of centrist and left-wing parties, homophobic and sexist attitudes.